Merkezê Îrtîbatî û Çapemenîye ya HPGyî bi eşkerayîyêke derheqê çalakîyanê gerîlayan û hêrişanê artêşa tirke de zanayîş da.
Eşkerayîye de nê ameyî parekerdene:
''2ê kanûne de çarçewa Hemleya Şorişgêre ya Cengê Heftanînî de ya ke Herêmanê Pawitişê Medya de yena domanyene de hêzanê ma çalakîyêke viraşte. Çalakîyêka Qilê Konferansê Girdî de hîrê hetan ra ameye viraştene de 7  leşkerî ameyî kiştene. Çalakîye de mewzîyêka çekenê giranan û kamerayêka mobese ameyî îmhakerdene. Badê çalakîye herême ameye bombardûmankerdene. Yewîya ma ya ke çalakîye viraşte weşûwar resaye cayê xo. Heman roje de Heftanînî de warê Gelîya Pîsaxa ame bombardûmankerdene. Nê hêrişî de vînîbîyayeyê ma çîn ê.‘‘
